<classify> Viatu hivyo vitasaidia katika maandalizi ya wanariadha wa Tanzania kushiriki mashindano mbalimbali yatakayofanyika nje ya nchi.Akikabidhi viatu hivyo Dar es Salaam jana, Ari Koivu ambaye ni Mkurugenzi Mtendaji wa Taasisi ya Toiminnanjohtaja alisema viatu hivyo pamoja na samani za ofisi vimetolewa na watu wa Finland ili kusaidia maendeleo ya michezo nchini.Koivu alisema ameamua kutafuta vifaa hivyo kwa RT kutokana na mapenzi yake kwa Tanzania ili kuendeleza michezo na hasa riadha nchini.Mbali na RT, pia Chuo Kikuu cha Dar es Salaam Kitivo cha Sayansi ya Michezo, baadhi ya timu za shule za Mtwara na Lindi zimefaidika na msaada huo.Alisema mpango wa maendeleo ya michezo mikoa hiyo ya kusini utafaidika.Kaimu Katibu Mkuu wa RT, Ombeni Zavalla alisema msaada huo umekuja wakati muafaka kwani wanajiandaa kuanza mazoezi kwa ajili ya mashindano mbalimbali ikiwemo Michezo ya Olimpiki itakayofanyika Rio, Brazil mwakani.Alisema viatu hivyo vitawasaidia sana wanariadha kujiandaa vizuri kwa ajili ya mashindano mbalimbali ambapo aliwataka wadau wengi kujitokeza kusaidia mchezo huo.  <topic>: michezo 